b'\n_START_ARTICLE_\nNazju Falzon\n_START_SECTION_\n\xc5\xbdivotopis\n_START_PARAGRAPH_\nFalzon je ro\xc4\x91en 1813. godine, od oca Franje Josipa Falzona, sudca, i Marije Terezije Falzon, k\xc4\x87eri sudca. Imao je tri brata; sva \xc4\x8detvorica postaju odvjetnici, a kasnije dvojica bra\xc4\x87e ulaze u sve\xc4\x87enstvo. Ubrzo i sam Nazju Falzon dobiva diplomu iz teologije te po\xc4\x8dinje podu\xc4\x8davati vjeronauk lokalnoj djeci._NEWLINE_Falzon je radio s britanskim vojnicima i mornarima koji su bili stacionirani na Malti te je uspio preobratiti 600 britanskih vojnika i 6 \xc5\xbdidova. Prevodio je vjerske tekstove na lokalne jezike i prilago\xc4\x91avao ih za lak\xc5\xa1e razumijevanje. Uz to \xc5\xa1to je prevodio i sam je pisao neke tekstove. Nazju Falzon je umro na dan 52. ro\xc4\x91endana, od sr\xc4\x8danog udara, a pokopan je u kapeli Bezgrje\xc5\xa1nog za\xc4\x8de\xc4\x87a u franjeva\xc4\x8dkoj crkvi u Valletti._NEWLINE_Papa Ivan Pavao II. ga je proglasio bla\xc5\xbeenim 2001. godine. Jedan od motiva progla\xc5\xa1enja bla\xc5\xbeenim bilo je ozdravljenje \xc4\x8dovjeka oboljelog od raka 1981. godine. Franjevac Marjan Vella napisao je \xc5\xbeivotopis Nazjua Falzona, "Glorja Tal-Kleru Malti".'